Diari Oficial de la Generalitat Valenciana


Sumari del DOGV 5395, del 24-11-2006 (2006/12717)

Notificació a Kevin Pulver i Linda Telford de la sentència dictada en les actuacions del juí d'execució de títols no judicials 186/1999.
----------------------------------------------------------------------------------------------------------------------------------------

### Dades del document

Número de DOGV
:   5395

Data del DOGV
:   24-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12785


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació a Kevin Pulver i Linda Telford de la sentència dictada en les actuacions del juí d'execució de títols no judicials 186/1999. [2006/S12796]  
Procediment: assumpte civil 000186/1999.  
Juí: execució de títols no judicials 000186/1999.  
Part demandant: Banco Bilbao Vizcaya Argentaria, SA.  
Part demandada: Kevin Pulver y Linda Telford.  
Sobre: executiu.  
En el juí referenciat, s'ha dictat la resolució que té el text literal següent:  
«Sentència  
Dénia, 7 de novembre de 2001  
Marisa Fayos Bonell, jutgessa del Jutjat de Primera Instància número 2 de Dénia i el seu partit, ha vist estes actuacions de juí executiu, promoguts per Banco Bilbao Vizcaya, SA, representat per la procuradora Rosa María Contri Coll i dirigit pel lletrat, contra Kevin Pulver i Linda Telford, declarats en rebel·lia; i,  
Antecedents de fet  
Primer  
Que l'esmentat procurador, en esta representació, va formular la demanda de juí executiu contra estos demandats, en reclamació del deute emparat en pòlissa de préstec i crèdit, i s'acompanyaran els documents justificatius.  
Segon  
Que en la interlocutòria de data 1 de juny de 1999, es despatxà l'execució sol·licitada per la suma d'1.307.003 pessetes, import del principal, comissió, interessos pactats vençuts, interessos de demora també pactats i costes, i lliurat el manament a l'agent judicial de servici, es portaren a cap les diligències de requeriment de pagament, embargament i citació de remat, i transcorregut el termini d'esta, sense haver comparegut, es va declarar en rebel·lia a la part demandada, i es va manar que dugueren les actuacions a la vista per a sentència, amb citació, sols, de la part executant.  
Tercer  
Que en la substanciació del juí s'han observat les prescripcions legals.  
Fonaments jurídics  
Primer  
Que com no s'ha formulat oposició a l'execució despatxada i per estar ajustada a dret la interlocutòria que es va decretar, subsistixen els fonaments legals d'aquella resolució i, per tant, dicte sentència de remat amb tots els pronunciaments a esta inherents.  
Segons  
Que pels propis fonaments legals la interlocutòria que va despatxar l'execució, que no ha suscitat oposició, va procedir resoldre i va fer els pronunciaments previstos en el número 1 de l'article 1.473 i primer paràgraf del 1.474 de la Llei d'Enjudiciament Civil.  
Vistes les disposicions legals d'aplicació.  
Decisió  
Manem que seguisca endavant l'execució despatxada, fins a fer constrenyiment i execució dels béns embargats a Kevin Pulver i Linda Telford, i amb el producte, el pagament íntegre a la part actora, de les responsabilitats per les quals es va despatxar l'execució, la quantitat de 1.007.003 pessetes, import del principal, comissió i interessos pactats fins a la data invocada; i a més a més al pagament dels interessos de demora també pactats i les costes, el pagament dels quals condemne expressament a la part demandada.  
Contra esta sentència es podrà interposar en este Jutjat recurs d'apel·lació en el termini de cinc dies comptadors des de la notificació.  
Esta és la meua sentència, de la qual s'expedirà testimoniatge per a la unió a les actuacions, que pronuncie, mane i firme.  
En atenció al desconeixement de l'actual domicili o residència de la part demandada, per provisió de data de hui la jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Generalitat, per a dur a efecte la diligència de notificació de sentència. (S'acompanya testimoniatge de la sentència a publicar).  
Dénia, 31 de juliol de 2006.. La secretària judicial: María Carmen Várez Breñas.